খুব শিগগিরই তাঁর সংস্থা শুরু করতে চলেছেন কলকাতার প্রথম ডিজিটাল অ্যাকসেলেরেশন ল্যাব। নাম দিয়েছেন ইন্ডাস নেট ল্যাব। সেখানে তিন মাসে খুব বেশি হলে চারটে সংস্থাকে ইনকিউবেট করা হবে। মেন্টরশিপ দেওয়া হবে। হাতে ধরে শেখানো হবে ব্যবসার খুঁটিনাটি। তিন মাস একটা পয়সাও নেবে না অভিষেকের সংস্থা। কানাকড়ির ইক্যুইটিও চান না অভিষেক। শুধু পূর্বাঞ্চলের স্টার্টআপ ইকোসিস্টেমকে মজবুত করার লক্ষ্যেই কাজ করছেন তিনি। এভাবে তিন মাসে চারটি, বারো মাসে ষোলোটি সংস্থাকে নিজের পায়ে দাঁড় করাতে চান অভিষেক রুংটা। তিন মাস পর যদি ওই সংস্থা চায় অভিষেকদের হাত ধরে আরও পথ এগোতে ওদের নেটওয়ার্ক ব্যবহার করে ব্যবসা বাড়াতে তবেই বাণিজ্যিক ভাবে ওই সংস্থার সঙ্গে গাঁটছড়া বাঁধবে ইন্ডাসনেট। নচেৎ নয়।